(Ne)vidljivo majčinstvo
2026-06-15 19:00 - 21:00 (Europe/Zagreb) | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
(Ne)vidljivo majčinstvo
Nova tribina Malih žena
stay tuned

Ivana Tutek / voyage_voyage / Fotografsko mapiranje teritorija
2026-06-16 19:00 - 2026-06-26 17:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Dragi prijatelji, pozivamo vas na otvorenje izložbe i predstavljanje knjige voyage_voyage – Fotografsko mapiranje teritorija Ivane Tutek u utorak 16. 6. u 19 sati u Galeriju Otok.Predstavaljanje knjige moderirati će Dubravko Bačić.
Izložbu možete posjetiti do 26. 6. radnim danima od 11 do 14 i od 15 do 20 sati u Galeriji Otok.
Posljednjeg dana izložbe, u petak 26. 6. u 19 sati održat će e predavanje i razgovor na temu Mapiranje kao podloga za oblikovanje pejzaža budućnosti, a razgovor će moderirati Svebor Andrijević.

voyage_voyagefotografsko mapiranje teritorija >> Ivana Tutek————————————————————————————————————————————–GALERIJA OTOK / Art radionica Lazareti / 16 – 26. 6. 2026
IZLOŽBA otvaranje / PREZENTACIJA KNJIGE voyage_voyage 16. 6. 2026 >> 19:00 satimoderator_ Dubravko Bačić
PREDAVANJE / RAZGOVOR Mapiranje kao podloga za oblikovanje pejsaža budućnosti26. 6. 2026 >> 19:00 satimoderator_ Svebor Andrijević————————————————————————————————————————————–SURADNJE: Bernarda Lukač _dijagrami & postav; Marijana Rajčić _ dizajn knjige; Stanislav Habjan _ dizajn & stihovi; Pedro Abreu & Ante Perković _glazba; Toma Širok _montaža————————————————————————————————————————————–
PARTNERI: _ARL; _Arhitektonski fakultet; _TransPo- EU projekt; _Atelier Minerva
INFOvoyage_voyagePovezano umjetničko i znanstveno istraživanje predstavljeno u knjizi i kroz izložbu voyage_voyage arhitektice izv.prof.art.dr.sc. Ivane Tutek proizašlo je iz doktorskog istraživanja autorice /Urbanizirani pejzaž Dubrovnika/, nastavnih dijagrama teritorija izloženih na 53. zagrebačkom salonu Desetljeće 2008-2018 te sudjelovanja na konferenciji CA2RE 2025 / Umjetnički projekt MAPIRANJE KAO PODLOGA ZA OBLIKOVANJE BUDUĆIH PEJSAŽA _studija >> teritorij Dubrovnika/.
Tradicionalna pejzažna fotografija temelji se na uspostavljanju vizualne kontrole nad prostorom. Ona implicira mogućnost ovladavanja prostorom kroz čin gledanja. Kadrirati znači uspostaviti granicu, stabilizirati odnos između promatrača i teritorija te privremeno zaustaviti ono što je u stvarnosti kontinuirano promjenjivo. No teritorij o kojem govori Ivana Tutek ne postoji kao stabilna forma pogodna za fiksaciju. On je dinamički sustav odnosa, mreža prostornih, vremenskih, infrastrukturnih i perceptivnih promjena koje nikada ne miruju, nego se neprestano rekonfiguriraju kroz procese kretanja, transformacije i superpozicije tragova prošlosti, sadašnjosti i budućnosti. Upravo zato fotografija ovog prostora ne može funkcionirati kao čin prisvajanja niti kao konačna reprezentacija krajolika. Ove fotografije nastaju iz pozicije koja unaprijed odbija stabilnost. Snimane s broda u pokretu, one ne zauzimaju teritorij, nego prolaze kroz njega, registrirajući ga kao sekvencu promjenjivih odnosa. Horizont neprestano klizi, udaljenost se mijenja iz sekunde u sekundu, a obala izmiče prije nego što bude potpuno definirana. Pogled ovdje nije centralan ni suveren; on je privremen, nestabilan i ovisan o ritmu mora, brzini plovidbe, promjeni svjetlosti i stalnom pomaku pozicije promatrača. Fotografija ne djeluje kao zaustavljena slika prostora, nego kao indeks jedne prostorno-vremenske pozicije unutar kontinuiranog procesa navigacije kroz teritorij.
/Marijana Rajčić; pogovor iz knjige voyage_voyage/

Predstavljanje knjige: Oracio Mažibradić - Lirika
2026-06-20 20:00 - 21:00 | Palača Sponza, Dubrovnik, Stradun 2, Dubrovnik, Dubrovačko-neretvanska, 20000, Croatia
U izdanju Ogranka Matice hrvatske u Dubrovniku iz tiska je izašla knjiga Oracio Mažibradić. Lirika. Djelo je priredio i iz rukopisa transkribirao Milovan Tatarin. Uz uvodnu studiju i opsežan književnopovijesni osvrt, djelo sadrži književni opus Oracija Mažibradića (1565.-1641.) koji dosad nije bio u cijelosti ni poznat ni uspostavljen ni dostupan, osobito ne u suvremenom izdanju, a često su ga pratili prijepori oko atribucija pojedinih tekstova koje dosadašnja izdanja nisu riješila. Bez prigodnog pretjerivanja smije se kazati da je Oracio Mažibradić jedan od kanonskih hrvatskih dopreporodnih pjesnika koji je dosad bio podzastupljen s obzirom na ekstenzivnost i važnost sačuvanog opusa. Okušao se u pisanju ljubavne lirike; refleksivne, satirične, religiozne, prigodne kao i maskerate Jeđupka. Ono što je pritom važno jest da mu se najveći dio pjesama sačuvao u autografima, više ili manje oštećenima, pa je i u tom smislu bio krajnji trenutak da mu se djela iznova tiskaju. Prvi i posljednji put to je učinjeno u XI. knjizi Akademijine edicije Stari pisci hrvatski 1880., a sredinom 20. stoljeća Stjepan Kastropil publicirao je šesnaest novih sastavaka. S novim izdanjem Oracijevih sastavaka neće se u enciklopedijskim i leksikonskim člancima lamentirati da je teško odrediti granice Oracijeva opusa te da je nužno iznova ga prirediti. To da Oracio Mažibradić – pjesnik kasne renesanse – nakon 145 godina od prvoga objavljivanja dobije vlastito izdanje pitanje je i dostojanstva nacionalne filologije.
Knjigu predstavljaju:
Milovan TatarinLahorka Plejić PojeJelena Obradović Mojaš
